钦定古今图书集成/理学汇编/学行典/第028卷 > 理数钤〈干集下〉 > 《观天地大运》
## 钦定古今图书集成/理学汇编/学行典/第028卷 > 理数钤〈干集下〉 > 《观天地大运》

假如一元甲子在庚午，会癸酉运，辛酉世中戊戌年，
以会为年，运为月，世为日，年为时。即于庚午会中寻
癸酉运卦，得益五爻，上爻升初爻二爻。其辛酉世入
运得十世，一爻管三世，当升二爻。直事《坤》上巽下《巽》，
卦爻皆不叶。先变下《巽》卦，第二爻为《艮》爻，叶卦不叶。
再变为《兑》卦，叶爻又不叶。再变爻为《震》，上下卦皆叶。
乃变上卦坤为干、为天，雷《无妄》，以无妄居左，为天卦。
又于世卦图中寻癸酉，运中寻辛酉世卦，得《益》卦六
三、六四、九五、上九四爻直事，每一爻管七年半，自下
而上。今戊戌年入辛酉世，自甲午起至戊戌，历五年，
正当六三爻用事，益卦爻皆不叶。先变第三爻为离
爻，叶卦又不叶。再变《离》为坎卦，叶爻又不叶。三变爻
为巽卦，爻皆叶上下体成八纯巽卦，以巽卦居右，为
地卦。〈地卦巽　天卦无妄〉又检《元会运》世图中，得世之世，内世
之元，风水涣为胎卦，其数得三十四亿九千九百二
十万。再检《元会运》世图中，世之世胎卦，涣属大雪节，
为初气，用上体辛酉世，在己未局内。〈甲己季〉《涣》卦上体，
当上爻用事，又须看胎卦，爻叶不叶，方可用。今庚申
《涣》卦，下体坎，是地卦，上体合用天卦。于是先变巽上
爻为坎爻，叶卦不叶；再变坎卦为离卦，叶爻又不叶；
三变爻为震卦，爻皆叶。得《雷水解》其爻辞曰：“吉无不
利。”涣在坎宫，值卦气胎。

又以当运世数乘胎卦数求真数，从七十六运。开物
己卯运，历八十六，九十六至一百零六，共三十运。行
己酉运，又历八十四运，计一百九十运。除《开物》以前
七十五运外，今只得一百一十五运，计一千三百八
十世，四万一千四百年。今癸酉运入庚午，会得十运
四，因十得四十。辛酉世入癸酉运，亦得十世四，因十
得四十，共八十。例去两个三十，馀二十。以此二十乘
《胎卦》数，合得一百三十七亿九千四百四十万，为真
数。以万物数除之，看馀若干。

又以当生会运世年卦爻数求之，十二会为一元，今
庚午会七。〈从子至午七数〉

癸酉运十。〈从子至酉十数〉

世数三十。辛酉世入运历十世，得十个三十，为三百。
年数三百六十。戊戌年入世，历五年，自甲午数至戊
戌历五年，得五个三百六十，合为一千八百。

《涣》卦爻数以一会三百六十世，卦图从己卯运甲子
世元之元，之元之元，冬至复初九爻数至世之世，内
世之元。涣卦得一千五百一十九爻。

本生卦爻，共合得三千六百三十六，为一岁之数。内
会数七，运数十，世数三百，年数一千八百，爻数一千
五百一十九，此一会之数，一会计三百六十世，一万
八百年天地之大运。以运卦居左，世卦居右，要卦爻
皆叶取《胎卦》消息，看三百六十世之大运体，不必如
其它取数占验。